钦定古今图书集成/明伦汇编/氏族典/第239卷 > 张愔
## 钦定古今图书集成/明伦汇编/氏族典/第239卷 > 张愔

按《唐书张建封传》：“建封子愔，始以荫补虢州参军事。
建封卒，府佐郑通诚者摄留事，畏其军乱，因浙西戍
兵过徐，谋引以为援，举军怒，斧库取兵，环府大噪，杀
通诚及大将数人。乃表于朝，请愔为留后，假旄节。帝
不许，披濠、泗隶淮南。诏杜佑讨徐乱，泗州刺史张伾
以兵攻埇桥，与徐军埇，伾大败。帝未有以制，乃授愔”
右骁卫将军、徐州刺史，知留后。以伾为泗州留后，杜
兼为濠州留后。俄进愔武宁军节度使。元和初，以疾
求代，召为工部尚书，以王绍节度武宁，还濠、泗隶徐。
徐人喜，遂不敢乱，而愔得行，未逾境卒。愔治徐七年，
其政称治，赠尚书右仆射。